text: Младеж в инвалидна количка качи Шипка – Vihrogon.bg
  11:13 / 19.07.2018
  Да изкачиш връх Шипка на ръце: 24-годишен варненец в инвалидна количка доказа, че когато духът е силен, няма невъзможни неща.
  Преди 3 години Пламен Любенов спечели телевизионния формат "България търси талант", след като покори сърцата на зрителите на bTV, а сега отново удиви с несломимия си дух: "Просто исках да вдъхновя и да дам кураж на онези, които са в трудно положение".
  Младият мъж признава, че най-голямата трудност е била да преодолее неудобството си, тъй като под върха е имало много хора: "Тогава в мен бушуваха много емоции. И хубави, и лоши, но пък беше много красиво. След като изкачих и се обърнах, видях пейзажа. Беше невероятен".
  Израснал в социални домове, за Пламен никога не е било лесно. Но и никога не е губил усмивката си: "Точно, когато съм най-зле, се стягам най-много в кръста. Просто знам, че трябва да мине и след това знам, че следва нещо по-добро".